|  |  |
| --- | --- |
| Kaštelir-Castelliere, 01. listopada 2018. | ISSN 1846-6532 |

**SLUŽBENE NOVINE
OPĆINE KAŠTELIR-LABINCI**



**Godina XII, Broj: 06/2018**

**IZDAVAČ: Općina Kaštelir-Labinci**

**UREDNIŠTVO: Kaštelir 113, Kaštelir**

**ODGOVORNI UREDNIK: Giuliano Vojnović**

**IZLAZI PO POTREBI**

**WEB: www.kastelir-labinci.hr**

**e-mail: opckas-lab@pu.t-com.hr**

S A D R Ž A J

## Općinsko vijeće

|  |  |  |
| --- | --- | --- |
| r.b. |  | str. |
| 31. | Odluka o izdavanju suglasnosti za provedbu projekta "Rekonstrukcija i opremanje dječjeg igrališta u naselju Rogovići" | 300. |
| 32. | **Odluka**  o izmjenama i dopunama Odluke o nerazvrstanim cestama | 314. |
| 33. | Odluka o sufinanciranju gradnje skloništa za životinje | 315. |
| 34. | Odluka o izradi Izmjena i dopuna Prostornog plana uređenja Općine Kaštelir - Labinci | 316. |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| 07.  |  |  |
| 08. |  |  |

**31.**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 18/13) i članka 32. Statuta Općine Kaštelir-Labinci-Castelliere-S.Domenica („Službene novine Općine Kaštelir-Labinci“ 02/09 i 02/13), Općinsko vijeće Općine Kaštelir-Labinci-Castelliere-S.Domenica na sjednici održanoj dana 28. rujna 2018. godine, donosi

**O D L U K U
o izdavanju suglasnosti za provedbu projekta**

 **"Rekonstrukcija i opremanje dječjeg igrališta u naselju Rogovići"**

**Članak 1.**

 Ovom se Odlukom izdaje suglasnost za provedbu projekta „Rekonstrukcija i opremanje dječjeg igrališta u naselju Rogovići" u sklopu LAG – natječaja za tip operacije 7.4. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ sukladno Lokalnoj razvojnoj strategiji LAG-a „Sjeverna Istra“ za razdoblje 2014.-2020.

**Članak 2.**

Opis projekta " Rekonstrukcija i opremanje dječjeg igrališta u naselju Rogovići" čini sastavni dio ove Odluke.

**Članak 3.**

 Nakon stupanja na snagu ove Odluke, ista će se objaviti na internet stranici Općine Kaštelir-Labinci-Castelliere-S.Domenica kao i Opis projekta " Rekonstrukcija i opremanje dječjeg igrališta u naselju Rogovići".

**Članak 4.**

 Ova Odluka stupa na snagu danom donošenja a objavit će se u Službenim novinama Općine Kaštelir-Labinci.

KLASA: 011-01/18-01/13

URBROJ: 2167/06-01-18-03

Kaštelir-Castelliere, 28. rujna 2018. godine

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

|  |  |
| --- | --- |
|  | Predsjednica Općinskog vijeća Rozana Petrović v.r. |

|  |
| --- |
| **Prilog III.** |

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: 011-01/18-01/13, URBROJ: 2167/06-01-18-03 )**

**UNUTAR TIPA OPERACIJE 7.4. ULAGANJA U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU LRS LAG-a „SJEVERNA ISTRA“**

**OPIS PROJEKTA**

**1. NAZIV PROJEKTA**

Rekonstrukcija i opremanje dječjeg igrališta u naselju Rogovići

**2. NOSITELJ PROJEKTA**

2.1. NAZIV NOSITELJA PROJEKTA

Općina Kaštelir – Labinci / Castelliere-Santa Domenica

2.2. PRAVNI STATUS NOSITELJA PROJEKTA

Jedinica lokalne samouprave

2.3. ADRESA NOSITELJA PROJEKTA

Kaštelir 113, 52464 Kaštelir

2.4. OSOBA OVLAŠTENA ZA ZASTUPANJE

 Enio Jugovac načelnik općine Kaštelir – Labinci / Castelliere-Santa Domenica

2.5. KONTAKT

Telefon: (052) 455 - 113, 455 - 100

Faks: (052) 463 - 152

e-mail: opckas-lab@pu.t-com.hr

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

3.1.1. PODMJERA

Podmjera 7.4.“ Ulaganja u pokretanje, poboljšanje ili proširenje lokalnih temeljnih usluga za ruralno stanovništvo uključujući slobodno vrijeme i kulturne aktivnosti te povezanu infrastrukturu“.

3.1.2. TIP OPERACIJE

Operacija 7.4.1. “ Ulaganja u pokretanje, poboljšanje ili proširenje lokalnih temeljnih usluga za ruralno stanovništvo uključujući slobodno vrijeme i kulturne aktivnosti te povezanu infrastrukturu“.

3.2. MJESTO PROVEDBE

3.2.1. ŽUPANIJA

Istarska županija

3.2.2. GRAD/OPĆINA

Općina Kaštelir – Labinci / Castelliere-Santa Domenica

3.2.3. NASELJE/NASELJA

Planirana investicija rekonstrukcije i opremanja dječjeg igrališta realizirati će se u naselju Rogovići

3.3. CILJEVI PROJEKTA

Dječje igralište uredit će se u naselju Rogovići.

Glavni cilj projekta je smanjenje potencijalne opasnosti za ozljedu djece koje predstavlja postojeće derutno dječje igralište. Smanjit će se rizici koji mogu nastati uslijed igre na dječjem igralištu te tako unaprijed smanjiti mogućnost ozljeda tijekom korištenja sprava namijenjenih igri. Rekonstrukcijom i opremanjem postojećeg dječjeg igrališta stvorit će se nužni uvjeti za sigurnu igru djece na dječjim igralištima i doprinijeti ostvarenju njihovih prava iz Konvencije o pravima djeteta: pravo na životni standard, na igru i slobodno vrijeme.

Uređenjem dječjeg igrališta povećat će se kvaliteta života i omogućit aktivno provođenje slobodnog vremena djece. Cilj ovog projekta je i poticanje djece da se bave sportom i borave na svježem zraku.

3.4. OČEKIVANI REZULTATI PROJEKTA

3.4.1. Očekivani rezultati i mjerljivi indikatori

* Rekonstruirano dječje igralište u naselju Rogovići na kč. 57/10, Kaštelir, u vlasništvu Općine Kaštelir-Labinci, ukupne tlocrtne površine 725 m2.
* Ugrađena dječja ljuljačka s dva sjedala
* Ugrađena dječja opružna njihalica – barka od HDPE materijala
* Ugrađena dječja klackalica s dva sjedala
* Ugrađen dječji tobogan s kulom i lučnim ljestvama
* Ugrađene dvije čelične klupe
* Ugrađen koš za otpatke
* Podignuta razina kvalitete života i mogućnost za aktivno provođenje slobodnog vremena na zraku za djecu i mladež na području Općine (273 djece u dobi od 0 do 17 godina sukladno posljednjem popisu stanovništva iz 2011. godine)

3.4.2. Stvaranje novih radnih mjesta

Pridonosi li projekt stvaranju novih radnih mjesta? **DA / NE**

Ako je odgovor ''DA'':

1. opisati na koji način projekt doprinosi stvaranju novih radnih mjesta

Provedba projekta rekonstrukcije i opremanja dječjeg igrališta u naselju Rogovići ne doprinosi stvaranju novih radnih mjesta.

1. opisati nova radna mjesta koja se planiraju ostvariti provedbom projekta

Tablica 1: Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| / | / | / | / |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

3.5. TRAJANJE PROVEDBE PROJEKTA

Planirano vrijeme trajanja provedbe ulaganja je 4 mjeseca, od kojih 1 mjesec za provedbu nabave i 3 mjeseca za rekonstrukciju i opremanje.

Nabava se planira provesti u mjesecu ožujku 2019. godine, a građevinski radovi na rekonstrukciji dječjeg igrališta u razdoblju travnja i svibnja 2019.godine dok će se oprema dobaviti u lipnju 2019. godine.

Dječje igralište će biti u funkciji u srpnju 2019. godine.

3.6. GLAVNE AKTIVNOSTI

* Priprema dokumentacije za nabavu (za izvođenje građevinskih radova i nabavu dječjih igrala)
* Provedba nabave objavom Poziva za prikupljanje ponuda temeljem Portala ponuda u AGRONET sustavu
* Potpisivanje Ugovora s odabranim ponuditeljem/ima
* Građevinski radovi na rekonstrukciji postojećeg dječjeg igrališta
* Opremanje dječjeg igrališta dječjim igralima (ljuljačka, njihalica, klackalica, tobogan s kulom), čeličnom klupom i košem za otpatke
* Stavljanje ulaganja u funkciju
* Promidžba i vidljivost – označavanje ulaganja sukladno Pravilniku te kontinuirano praćenje projekta i izvještavanje o statusu projekta (kontinuirano tijekom razdoblja provedbe)

3.7. PRIPREMNE PROVEDENE AKTIVNOSTI

Katastarska čestica koja je predmet ulaganja nalazi se u vlasništvu Općine Kaštelir-Labinci-Castelliere-Santa Domenica. Sukladno zakonskim odredbama projekt ne zahtijeva izradu glavnog projekta ni ishođenje lokacijske/građevinske dozvole.

Sukladno uputi Ministarstva zaštite okoliša i energetike, vezano uz potrebu provedbe postupka temeljem Uredbe o procjeni utjecaja zahvata na okoliš, Zakona o zaštiti okoliša i Zakona o zaštiti prirode, za naveden projekt rekonstrukcije i opremanja dječjeg igrališta nije potrebno ishoditi mišljenje/akt nadležnog tijela.

U rujnu je izrađen Idejno rješenje oznake 01/2018, Geodetski situacijski nacrt te troškovnik koji obuhvaća potrebne građevinske radove i troškove opremanja dječjeg igrališta.

3.8. UKUPNA VRIJEDNOST PROJEKTA

Ukupna vrijednost projekta, prihvatljivi troškovi i iznos potpore prikazani su u sljedećoj tablici:

|  |  |
| --- | --- |
| ***OPIS*** | ***VRIJEDNOST (u kn)*** |
|
| Građevinski radovi - dječje igralište neto | 100.710,00 |
| PDV | 25.177,50 |
| **I. Ukupno građevinski radovi** | **125.887,50** |
|   |   |
| Opremanje dječjeg igrališta | 33.630,00 |
| PDV | 8.407,50 |
| **II. Ukupno opremanje dječjeg igrališta** | **42.037,50** |
| **UKUPNO GRAĐEVINSKI RADOVI I OPREMANJE I + II (s PDV-om)** | **167.925,00** |
| **III. Priprema projekta-konzultantske usluge** | 5.000,00 |
| **IV. Priprema i provedba postupka nabave - konzultantske usluge** | 6.250,00 |
| **UKUPNO KONZULTANTSKE USLUGE (III+IV) (s PDV-om)** | **11.250,00** |
| **SVEUKUPNA VRIJEDNOST PROJEKTA I + II + III (s PDV-om)** | **179.175,00** |
| ***IZRAČUN PRIHVATLJIVIH TROŠKOVA*** |   |
| Ukupan iznos prihvatljivih troškova (građevinski radovi i opremanje, bez općih troškova za pripremu projekta)  | 167.925,00 |
| Prihvatljivi iznos troškova pripreme projekta – konzultantskih usluga, 2% od 167.925,00 kn  | 3.358,50 |
| Prihvatljivi iznos troškova pripreme i provedbe postupka nabave | 6.250,00 |
| **UKUPAN IZNOS PRIHVATLJIVIH TROŠKOVA** | **177.533,50** |
| **IZNOS POTPORE ZA DODJELU (Intenzitet potpore: 80% od ukupnog iznosa prihvatljivih troškova)** | **142.026,80** |
| ***REKAPITULACIJA*** |   |
| **Iznos potpore** | 142.026,80 |
| **Iznos vlastitog financiranja iz općinskog proračuna** | 37.148,20 |
| **Iznos ukupne investicije** | 179.175,00 |

Iz tablice financijskog izračuna projekta vidljivo je da ukupna vrijednost projekta iznosi 179.175,00 kn. Prihvatljivi troškovi iznose 177.533,50 HRK s PDV-om. Sukladno uvjetima natječaja, intenzitet potpore iznosi 80% od prihvatljivih troškova ulaganja odnosno 142.026,80 kn. Slijedom navedenog, iznos vlastitog financiranja (iz općinskog proračuna) iznosi 37.148,20 kn.

3.9. ZAPOČETE AKTIVNOSTI GRAĐENJA

Aktivnosti građenja nisu započele.

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

Ciljane skupine projekta „Rekonstrukcija i opremanje dječjeg igrališta naselja Rogovići“ jesu:

* Djeca i mladež naselja Rogovići i ostalih naselja na području cijele Općine Kaštelir - Labinci / Castelliere-Santa Domenica (sveukupno 273 djece u dobi od 0 do 17 godina sukladno posljednjem popisu stanovništva iz 2011. godine)
* Ostalo lokalno stanovništvo, izletnici i turisti na području Općine Kaštelir - Labinci / Castelliere-Santa Domenica koji će park koristiti kao mjesto okupljanja, druženja i odmora
* Djeca i mladež iz ostalih okolnih mjesta

Krajnji korisnici jesu korisnici koji nisu direktno uključeni u provedbu projekta ali on na njih ima neposredan utjecaj:

* Roditelji, skrbnici, bake i djedovi djece i mladeži koja će svoje slobodno vrijeme provoditi u parku
* Općina Kaštelir-Labinci-Castelliere-S.Domenica kao jedinica lokalne samouprave koja realizacijom ulaganja kreira osnovnu pretpostavku za dugoročni, zdrav, aktivan i održiv razvoj Općine

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

Na području Općine u razdoblju od 2009. do rujna 2018. ukupno je rođeno 152 djeteta. Hrvatska je uz 193 države potpisnica Konvencije o pravima djeteta, međunarodnog dokumenta. Prema Konvenciji, svako dijete i mlada osoba do 18 godina ima pravo i na igru, uvažavanje, poštivanje. Ovaj projekt predstavlja mali ali značajan doprinos pravima djece na području Općine. Budući da je naselje Rogovići geografski najudaljenije od centra naselja Kaštelir i predstavlja zasebnu urbanu cjelinu bez uređenog prostora za okupljanje djece i igru, opravdano je uložiti u rekonstrukciju postojećeg derutnog igrališta.

U dječje igralište nije se godinama ulagalo te je sva oprema dotrajala i u vrlo lošem stanju i predstavlja opasnost za igru. Budući da je sigurnost djece i mladeži na prvom mjestu, nužno je stare sprave ukloniti i zamijeniti ih novim spravama kojima će se osigurati sigurno, kvalitetno i zdravo provođenje slobodnog vremena korisnika.

**5. POVEZANOST DJELATNOSTI UDRUGE/VJERSKE ZAJEDNICE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO**

5.1. POVEZANOST DJELATNOSTI UDRUGE/VJERSKE ZAJEDNICE S PROJEKTOM

Nije primjenjivo.

5.2. DOKAZ DA SU HUMANITARNE I DRUŠTVENE DJELATNOSTI UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO

Nije primjenjivo.

**6. FINANCIJSKI KAPACITET NOSITELJA PROJEKTA**

PLANIRANI IZVORI SREDSTAVA ZA PROVEDBU PROJEKTA/OPERACIJE

Planirani dinamika financiranja projekta „Rekonstrukcija i opremanje dječjeg igrališta u naselju Rogovići“ prikazana je u narednoj tablici:



Tablica prikazuje dinamiku financiranja projekta po mjesecima ulaganja. Dinamika započinje plaćanjem konzultantskih usluga za pripremu projekta. Plaćanje će se obaviti u mjesecu listopadu 2018. godine. Nakon obavljene nabave koja se planira u mjesecu ožujku, potpisuje se ugovor s izabranim izvođačem radova. Građevinski radovi i opremanje planira se izvesti u razdoblju od mjeseca travnja do mjeseca lipnja. Planirana dinamika plaćanja izvedenih radova obavila bi se temeljem mjesečnih građevinskih situacija.

Za ulaganje će korisnik tražiti 50% predujma od predviđene potpore (71.013,40 kn), dok će ostatak projekta privremeno sam sufinancirati i nakon provedbe zatražiti isplatu u jednoj rati.

Potrebna vlastita sredstva Općina će osigurati iz proračuna Općine.

Sveukupna potpora iznositi će 142.026,80 HRK dok iznos vlastitog financiranja iz općinskog proračuna iznosi 37.148,20 kn.

**7. LJUDSKI I OPERATIVNI KAPACITETI NOSITELJA PROJEKTA**

7.1. LJUDSKI KAPACITETI NOSITELJA PROJEKTA

U Jedinstvenom upravnom odjelu Općine zaposleni su:

- Pročelnik Jedinstvenog upravnog odjela

- Referentica za opću upravu

- Računovodstvena savjetnica

- Čistačica

Općinski načelnik Enio Jugovac posjeduje dugogodišnje iskustvo upravljanja Općinom i uz odgovarajuće iskustvo provedbe raznih infrastrukturnih projekata financiranih bespovratnim sredstvima. Djelatnost općinskog načelnika obavlja profesionalno.

Provedbu projekta obavit će Giuliano Vojnović, prof., Igor Antolović, dipl.ing.građ. i Katarina Vojnović mag.oec.

Giuliano Vojnović – završio je Pedagoški fakultet u Rijeci. Od 1997. godine zaposlen u Općini Kaštelir-Labinci kao pročelnik Jedinstvenog upravnog odjela Općine. Organizira rad i rukovodi jedinstvenim upravnim odjelom, priprema prednacrte općih akata, predlaže programe i izvješća iz samoupravnog djelokruga, koordinira rad vijeća

Igor Antolović dipl.ing,građ zaposlen je u komunalnom poduzeću Mavriš d.o.o. u vlasništvu jedinice lokalne samouprave kao inženjer za građevinarstvo. Posjeduje potrebna znanja i vještine da se projekt kvalitetno provede. Posjeduje iskustvo u pripremi plana izvođenja investicijskih radova, organizaciji gradilišta, izradi dokaznice mjera (Građevinska knjiga) pomoći prilikom organizacije građevinskih radova, pomoći u nabavi materijala, izradi troškovnika, interni je auditor za provođenje ISO 9000 te ima iskustva kao suradnik u projektiranju. Od 01.01.1996. – 30.06.1997. i 01.01.2000. – 07.11.2004. zaposlen je u Tvrtci „Istravitis“ d.o.o. Tinjan, od 08.11.2004. – 13.08.2012 u tvrtci „Vodoprivreda“ d.o.o. Buzet, a 2012 u komunalnoj tvrtci Mavriš d.o.o. u Kašteliru Labinci kao inženjer građevine (investicije i održavanje komunalne infrastrukture).

U provedbi projektnog prijedloga sudjelovati će i vanjski konzultant koji posjeduje višegodišnje iskustvo u provedbi raznih infrastrukturnih projekata financiranih bespovratnim sredstvima te certifikat u području javne nabave. Vanjski konzultant biti će zadužen za pripremu i provedbu nabava u okviru projekta.

Općina Kaštelir-Labinci raspolaže s ljudskim kapacitetima koji će svojim iskustvom doprinijeti uspješnom provođenju projekta.

Nakon prijave i provedbe projekta, Općina Kaštelir-Labinci će upravljanje i održavanje dječjeg igrališta prenijeti na poduzeće za obavljanje komunalnih djelatnosti Mavriš d.o.o. koje je u vlasništvu Općine Kaštelir-Labinci. Navedeno poduzeće osnovano je i radi od 2014. godine te ima sve ovlasti i ljudske kapacitete za održavanje i upravljanje realiziranim projektom u razdoblju od najmanje pet godina od dana konačne isplate sredstava iz tipa operacije 7.4.

**7.2. OPERATIVNI KAPACITETI NOSITELJA PROJEKTA**

Općina Kaštelir-Labinci-Castelliere-S.Domenica je u proteklih pet godina provela i završila tri značajna projekta:

|  |  |  |  |  |
| --- | --- | --- | --- | --- |
| **Red. Br.** | Naziv projekta | Vrijeme provedbe projekta | Područje provedbe projekta | Kratak opis projekta (do 300 znakova) |
| **1.** | Izgradnja I. faze kanalizacijskog sustava naselja Općine Kaštelir-Labinci sa crpnim stanicama | 2012. – 2014. | Naselja u Općini Kaštelir-Labinci | Izgradnja kanalizacijskog sustava dužine 12,5 km sa tri crpne stanice. Projekt je financiran vlastitim sredstvima, kreditom Svjetske banke, sredstvima Hrvatskih voda, ministarstva poljoprivrede. |
| **2.** | Izgradnja II. faze kanalizacijskog sustava naselja Općine Kaštelir-Labinci  | 2014. – 2016. | Naselja u Općini Kaštelir-Labinci | Izgradnja kanalizacijskog sustava dužine 12 km . Projekt je financiran vlastitim sredstvima, i bespovratnim sredstvima IPARD-a (mjera 301). |
| **3.** | Izgradnja uređaja za pročišćavanje otpadnih voda sa uređajem za zbrinjavanjem mulja | 2015. – 2017. | Naselje Dvori | Izgradnja uređaja za pročišćavanje otpadnih voda sa uređajem za zbrinjavanjem mulja. Projekt je financiran 100% -tnom darovnicom Svjetske banke (GEF) |

Osim navedenih provedenih i završenih projekata, u tijeku je provedba projekta rekonstrukcije nerazvrstanih cesta sufinancirana iz Programa ruralnog razvoja RH 2014.-2020., Operacija 7.2.2. „Ulaganje u građenje nerazvrstanih cesta“.

**8. NAČIN ODRŽAVANJA I UPRAVLJANJA PROJEKTOM**

8.1. PRIHODI I RASHODI PROJEKTA/OPERACIJE

Projekt rekonstrukcije i opremanja dječjeg igrališta u naselju Rogovići u fazi korištenja neće ostvarivati prihode. Po završetku projekta, odnosno u fazi korištenja, ostvarit će se minimalan trošak vezan uz održavanje dječjeg igrališta, a koji se odnosi na košnju travnate površine i čišćenje igrališta za što je planiran godišnji trošak od 1.000,00 kn. Troškovi vezani uz bojanje ograde i vrata igrališta izostaju jer je troškovnikom navedeno da materijal od kojega su izrađeni bude antikorozivno zaštićen, pocinčan i plastificiran.

Trošak će se pokriti iz proračuna Općine Kaštelir-Labinci.

8.2. ODRŽAVANJE I UPRAVLJANJE PROJEKTOM/OPERACIJOM PET GODINA OD DANA KONAČNE ISPLATE SREDSTAVA

Za potrebe održavanja i upravljanja projektom, nema potrebe za zapošljavanjem novih djelatnika budući da se radi o rekonstrukciji postojećeg dječjeg igrališta, a novonabavljena oprema iziskivati će manje rada i troškova održavanja iste.

S obzirom da projekt tijekom provedbe zahtijeva isključivo održavanje zelenih površina, postojeći kadar zadužen za ove poslove biti će komunalna tvrtka Mavriš d.o.o. u vlasništvu Općine Kaštelir-Labinci koja će obavljati i ovo održavanje, a koje ne zahtijeva velik utrošak radnog vremena.

Mavriš d.o.o. je poduzeće registrirano za obavljanje komunalnih djelatnosti koje je osnovano i radi od 2014. godine te ima sve ovlasti i ljudske kapacitete za održavanje i upravljanje realiziranim projektom u razdoblju od najmanje pet godina od dana konačne isplate sredstava iz tipa operacije 7.4.

Popis osoba zaposlenih u poduzeću za obavljanje komunalnih djelatnosti Mavriš d.o.o. na kojeg će Općina Kaštelir-Labinci prenijeti upravljanje i održavanje dječjeg igrališta nakon prijave i provedbe projekta:

* Inženjer za građevinarstvo (1 osoba VSS)
* Radnik na održavanju (1 osoba NKV)
* Radnik na održavanju – strojar (1 osoba NKV, 2 osobe SSS)
* Domar (2 osobe SSS)
* Čistačica (1 osoba NKV)

Stavljanjem projekta u funkciju, obračunavat će se amortizacija opreme, a koju će obračunavati zaposlena djelatnica u računovodstvu Općine. Dječje igralište čija ukupna vrijednost po troškovniku iznosi 167.925,00 kn, amortizirat će se po stopi od 20 % godišnje kroz 5 godina. Godišnja amortizacija, prema tome, iznosit će 33.585,00 kn.

**9. OSTVARIVANJE NETO PRIHODA**

*(Ako se administrativnom kontrolom utvrdi da projekt nakon dovršetka ostvaruje neto prihod, iznos potpore će se umanjiti za diskontirani neto prihod koji projekt ostvaruje u referentnom razdoblju od 10 godina.*

*Za izračun neto prihoda u referentnom razdoblju potrebno je popuniti Predložak za izračun neto prihoda.*

*Predložak se preuzima sa mrežne stranice www.lag-sjevernaistra.hr (Prilog XVIII. u privitku ovog natječaja).*

****

Ostvaruje li projekt neto prihod? **DA / NE**

**Tablica izračuna neto prihoda**

|  |
| --- |
| ***Izračun diskontiranog neto prihoda*** |
|
|
|  |  |  |  |  |  |  |  |  |  |  |  |  |
| ***Tablica A. PLANIRANI PRIHODI I RASHODI PROJEKTA***  |
| **Stavka** | **Godina** |
| **0** | **1** | **2** | **3** | **4** | **5** | **6** | **7** | **8** | **9** | **10** |
| 1. Prihodi od naknada i članarina |   |   |   |   |   |   |   |   |   |   |   |
| 2. Prihodi od najamnina |   |   |   |   |   |   |   |   |   |   |   |
| **A. Prihodi poslovanja** (1+2) | **0** | **0** | **0** | **0** | **0** | **0** | **0** | **0** | **0** | **0** | **0** |
| 3. Trošak održavanja |   | 1.000 | 1.000 | 1.000 | 1.000 | 1.000 | 1.000 | 1.000 | 1.000 | 1.000 | 1.000 |
| 4. Trošak energije |   |   |   |   |   |   |   |   |   |   |   |
| 5. Trošak vanjskih usluga |   |   |   |   |   |   |   |   |   |   |   |
| 6. Trošak plaća |   |   |   |   |   |   |   |   |   |   |   |
| 7. Trošak amortizacije |   | 33.585 | 33.585 | 33.585 | 33.585 | 33.585 |   |   |   |   |   |
| **B. Rashodi poslovanja** (3 +4 +5 +6 +7 +8) | **0** | **34.585** | **34.585** | **34.585** | **34.585** | **34.585** | **1.000** | **1.000** | **1.000** | **1.000** | **1.000** |
| **C. Dobit/gubitak** [A-B] | **0** | **-34.585** | **-34.585** | **-34.585** | **-34.585** | **-34.585** | **-1.000** | **-1.000** | **-1.000** | **-1.000** | **-1.000** |
| **D. Ulaganje u materijalnu imovinu** | 167.925 |   |   |   |   |   |   |   |   |   |   |
| **E. Ulaganje u obrtna sredstva** |   |   |   |   |   |   |   |   |   |   |   |
| **F. Ukupna kapitalna ulaganja** [D + E] | **167.925** | **0** | **0** | **0** | **0** | **0** | **0** | **0** | **0** | **0** | **0** |

|  |
| --- |
| ***Tablica B. DISKONTIRANI NOVČANI TOK*** |
| **Stavka** | **Godina** |
| **0** | **1** | **2** | **3** | **4** | **5** | **6** | **7** | **8** | **9** | **10** |
| **I. Dobit/gubitak** | 0 | -34.585 | -34.585 | -34.585 | -34.585 | -34.585 | -1.000 | -1.000 | -1.000 | -1.000 | -1.000 |
| **II. Trošak amortizacije** | 0 | 33.585 | 33.585 | 33.585 | 33.585 | 33.585 | 0 | 0 | 0 | 0 | 0 |
| **III. Ukupna kapitalna ulaganja** | 167.925 | 0 | 0 | 0 | 0 | 0 | 0 | 0 | 0 | 0 | 0 |
| **IV. Novčani tok** [I + II - III] | -167.925 | -1.000 | -1.000 | -1.000 | -1.000 | -1.000 | -1.000 | -1.000 | -1.000 | -1.000 | -1.000 |
| **V. Ostatak vrijednosti projekta** |   |   |   |   |   |   |   |  |  |  | **-1480,24** |
| **VI. Diskontni faktor** | **1** | **0,9615** | **0,9246** | **0,8890** | **0,8548** | **0,8219** | **0,7903** | **0,7599** | **0,7307** | **0,7026** | **0,6756** |
| **VII. Diskontirani novčani tok** [(IV + V) x VI] | -167925,0 | -961,5 | -924,6 | -889,0 | -854,8 | -821,9 | -790,3 | -759,9 | -730,7 | -702,6 | -1675,6 |
|  |   | -961,5 | -924,6 | -889,0 | -854,8 | -821,9 | -790,3 | -759,9 | -730,7 | -702,6 | -675,6 |
| **VIII. Neto sadašnja vrijednost (NSV)**[suma diskontiranog novčanog toka] |   | -177.035,90 |
| **IX. NSV u odnosu na ulaganje** (VIII / suma III) |   | **-1,05** |
| **X. Ukupan iznos umanjenja potpore** | **0,00** |
|  |
|   | **diskontna stopa** | **4,00%** |   |

Ovim projektom ne ostvaruje se prihod. Projekt ima minimalne troškove vezane uz održavanje dječjeg igrališta, a koji se odnose na košnju travnate površine i čišćenje igrališta za što je planiran godišnji trošak od 1.000,00 kn. Troškovi vezani uz bojanje ograde i vrata igrališta izostaju jer je troškovnikom navedeno da materijal od kojega su izrađeni bude antikorozivno zaštićen, pocinčan i plastificiran.

Dječje igralište čija ukupna vrijednost po troškovniku iznosi 167.925,00 kn, amortizirat će se po stopi od 20 % godišnje kroz 5 godina. Godišnja amortizacija, prema tome, iznosit će 33.585,00 kn.

**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE I S LOKALNOM RAZVOJNOM STRATEGIJOM ODABRANOG LAG-a**

Na višoj razini, Projekt „Rekonstrukcija i opremanje dječjeg igrališta u naselju Rogovići“ u skladu je s strateškim razvojnim dokumentom „Lokalna razvojna strategija 2014. - 2020.“ Razvojni dokument izradila je Lokalna akcijska grupa „Sjeverna Istra“, u Bujama, u ožujku 2016. godine, a sufinanciran je sredstvima EU. Skupština LAG-a „Sjeverna Istra“ na sjednici dana 18. prosinca 2017. godine donijela je Odluku o izmjeni lokalne razvojne strategije LAG-a „Sjeverna Istra“ 2014. – 2020. i kao takva osnova je za pridržavanje konačnih odredbi strateškog razvojnog dokumenta. Ovaj strateški razvojni dokument dostupan je na linku: <http://www.lag-sjevernaistra.hr/dokumenti/lokalna-razvojna-strategija-za-razdoblje-2014-2020-godine/> (pristup obavljen 25. rujna 2018.)

Ovaj projekt provodi se u okviru strateškog razvojnog dokumenta „Lokalna razvojna strategija 2014. - 2020.“, specifičnog cilja br. 4 „Razvoj lokalne infrastrukture i poboljšanje životnog standarda“, mjere 07 „Temeljne usluge i obnova sela u ruralnim područjima“, tj. podmjere 7.4. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu. Aktivnosti ove mjere, između ostalih, odnose se na građenje i/ili opremanje dječjeg igrališta, što je i predmet ovog projekta. Ovaj specifičan cilj naveden je u poglavlju 4. Ciljevi, prioriteti i mjere LRS-a temeljeni na razvojnim mogućnostima PRR-a 2014.-2020., na stranici 35.

Na nižoj razini, ovaj projekt prati odrednice „Programa ukupnog razvoja Općine Kaštelir-Labinci / Castellier-Santa Domenica 2014-2020“. Ovaj dokument potvrđen je odlukom Općinskog vijeća Općine Kaštelir-Labinci / Castellier-Santa Domenica na sjednici održanoj dana 29. studenog 2017. godine. „Program ukupnog razvoja Općine Kaštelir-Labinci / Castellier-Santa Domenica 2014-2020.“ objavljen je u Službenim novinama Općine Kaštelir – Labinci, br: 07/2017. te na web stranici Općine.

Projekt „Rekonstrukcija i opremanje dječjeg igrališta u naselju Rogovići“ doprinosi ostvarenju strateškog cilja „Visoka kvaliteta života i standarda“ unutar kojeg je definiran prioritet 2. „Društvene djelatnosti“, u okviru mjere 7. Sportski sadržaji i dječja igrališta, koji je specificiran na stranici 299. dokumenta Program ukupnog razvoja Općine Kaštelir-Labinci / Castellier-Santa Domenica 2014-2020.

**11. HORIZONTALNE POLITIKE**

Pridonosi li projekt provedbi horizontalnih politika (jednake mogućnosti i/ili doprinos zaštiti okoliša i/ili inovacija)? **DA / NE**

Ako je odgovor ''DA'':

Ovaj projekt promiče jednake mogućnosti i nediskriminaciju. Nakon provedbe projekta „Rekonstrukcija i opremanje dječjeg igrališta u naselju Rogovići" pristup igralištu imat će interesne skupine (lokalno stanovništvo, djeca, posjetitelji, izletnici, turisti) bez obzira na rasu, etničku pripadnost, boju kože, spol, jezik, vjeru, političko ili drugo uvjerenje, nacionalno ili socijalno podrijetlo, imovinsko stanje, članstvo u sindikatu, obrazovanje, društveni položaj, bračni ili obiteljski status, dob, zdravstveno stanje, invaliditet, genetsko naslijeđe, rodni identitet, izražavanje i spolnu orijentaciju.

 **12. IZJAVA NOSITELJA PROJEKTA O DOSTUPNOSTI ULAGANJA LOKALNOM STANOVNIŠTVU I RAZLIČITIM INTERESNIM SKUPINAMA**

Ja, Enio Jugovac, OIB: 59219225171, načelnik Općine Kaštelir - Labinci kao podnositelj Zahtjeva za potporu za tip operacije 7.4. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ sukladno Lokalnoj razvojnoj strategiji LAG-a „Sjeverna Istra“ za razdoblje 2014.-2020., a vezano uz provedbu projekta „Rekonstrukcija i opremanje dječjeg igrališta u naselju Rogovići" dajem **Izjavu o dostupnosti ulaganja lokalnom stanovništvu i različitim interesnim skupinama** kojom se obvezujem da će rekonstruirano i novoopremljeno dječje igralište u naselju Rogovići biti dostupno lokalnom stanovništvu Općine Kaštelir - Labinci te ostalim interesnim skupinama.

Interesne skupine kao krajnji korisnici su:

* Svi stanovnici Općine Kaštelir – Labinci.
* Djeca naselja Rogovići i djeca ostalih mjesta na području cijele Općine Kaštelir - Labinci / Castellier-Santa Domenica.
* Svi turisti koji borave na području Općine Kaštelir – Labinci i šire.
* Svi povremeni posjetitelji i izletnici.
* Ostale interesne skupine koje će od provedbe ulaganja imati direktne/indirektne koristi

Dječje igralište u naselju Rogovići bit će dostupno svim stanovnicima, turistima, posjetiteljima i izletnicima bez ikakvih diskriminacijskih ograničenja.

Datum: Potpis i pečat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**32.**

Na temelju članka 109. Zakona o cestama (»Narodne novine«, broj 84/2011, 22/2013 i 54/13) u daljnjem tekstu: Zakon) i članka 32. Statuta Općine Kaštelir-Labinci-Castelliere-S.Domenica („Službene novine Općine Kaštelir-Labinci-Castelliere-S.Domenica“02/09 i 02/13), Općinsko vijeće Općine Kaštelir-Labinci-Castelliere-S.Domenica na sjednici održanoj dana 28. rujan 2018. godine, donosi

**O D L U K U o izmjenama i dopunama**

**Odluke o nerazvrstanim cestama**

Članak 1.

U Odluci o nerazvrstanim cestama (“Službene novine Općine Kaštelir-Labinc br. 03/14) u članku 49. Stavak 3. u tablici pod “NERAZVRSTANE CESTE ČETVRTOG REDA”

- dodaje se red 58. koji glasi:

|  |  |  |  |  |  |  |
| --- | --- | --- | --- | --- | --- | --- |
| Redni broj | Oznaka ceste | Kategorija ceste | Duljina ceste (km) | Dionica od | Dionica do | Opis dionice/naselja i dijelovi naselja kroz koje cesta prolazi |
| **NERAZVRSTANE CESTE ČETVRTOG REDA** |
| 58. | NC-D-58 | Nerazvrstana cesta 4. reda | 0,04 | Rojci | Rojci | Spoj NC-C-06 Rojci |

Članak 2

 Ova Odluka stupa na snagu danom donošenja a objavljuje se u „Službenim novinama Općine Kaštelir-Labinci“.

KLASA: 011-01/18-01/13

URBROJ: 2167/06-01-18-05

Kaštelir - Castelliere, 28. rujan 2018. godine.

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

|  |  |
| --- | --- |
|  | PREDSJEDNICARozana Petrović  |

**33.**

Na temelju članka 32. Statuta Općine Kaštelir-Labinci-Castelliere-S.Domenica („Službene novine Općine Kaštelir-Labinci“ 02/09 i 02/13), Općinsko vijeće Općine Kaštelir-Labinci-Castelliere-S.Domenica na sjednici održanoj dana 28. rujna 2018. godine, donosi

O D L U K U
o sufinanciranju gradnje skloništa za životinje

Članak 1.

 Temaljem odredbi članka 62. Zakona o zaštiti životinja (NN 102/17) o obvezi organiziranja i financiranja poslova sakupljanja i zbrinjavanja napuštenih ili izgubljenih životinja, izdaje se suglasnost za sufinanciranje gradnje skloništa za pse i mačke ovlaštenoj ustanovi Veterinarska bolnica Poreč d.o.o. M. Vlašića 45, Poreč, u visini od 19.732,35 kn (sa PDV-om), čime Općina Kaštelir-Labinci-Castelliere-S.Domenica stječe pravo na korištenje 2 stalna mjesta za zbrinjavanje životinja u skloništu.

Članak 2.

 Ovlašćuje se Općinskog načelnika na potpisivanje ugovora o sufinanciranju i korištenju skloništa za životinje pri veterinarskoj bolnici Poreč d.o.o.

Članak 3.

 Ova Odluka stupa na snagu danom donošenja a objavit će se u Službenim novinama Općine Kaštelir-Labinci.

KLASA: 011-01/18-01/13

URBROJ: 2167/06-01-18-07

Kaštelir-Castelliere, 28. rujan 2018. godine

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

|  |  |
| --- | --- |
|  | Predsjednica Općinskog vijeća Rozana Petrović  |

**34.**

# *Na temelju čl. 86. i 113. Zakona o prostornom uređenju* („Narodne novine“ br. 153/13 i 65/17) *i članka 32. Statuta Općine Kaštelir - Labinci* ("Službene novine Općine Kaštelir - Labinci", br. 02/09 i 2/13), *Općinsko vijeće Općine Kaštelir - Labinci - Castelliere - S.Domenica, na 12. sjednici održanoj dana 29. kolovoza 2018. godine donosi*

**ODLUKU**

**o izradi Izmjena i dopuna**

**Prostornog plana uređenja Općine Kaštelir - Labinci**

**OPĆE ODREDBE**

**Članak 1.**

Ovom Odlukom pristupa se izradi Izmjena i dopuna Prostornog plana uređenja Općine Kaštelir - Labinci *(„Službeni glasnik Grada Poreča" br. 07/02, 08/02 - ispravak i "Službene novine Općine Kaštelir - Labinci" br. 01/11, 2/16 - dopune i 8/17*); u nastavku: Izmjene i dopune Plana.

**I. PRAVNA OSNOVA ZA IZRADU I DONOŠENJE IZMJENA I DOPUNA PLANA**

**Članak 2.**

Izmjene i dopune Plana se izrađuju u skladu s odredbama Zakona o prostornom uređenju („*Narodne novine“ br. 153/13 i 65/17)* i Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („*Narodne novine“ br. 106/98, 39/04, 45/04 - ispravak i 163/04*), u dijelu kojim se propisuju pravna pravila koja se odnose na sadržaj, mjerila kartografskih prikaza, obvezne prostorne pokazatelje i standard elaborata prostornih planova.

Nositelj izrade Izmjena i dopuna Plana je Jedinstveni upravni odjel Općine Kaštelir - Labinci - Castelliere - S. Domenica.

**II. RAZLOZI ZA IZRADU I DONOŠENJE IZMJENA I DOPUNA PLANA**

**Članak 3.**

Osnovni razlozi za izradu i donošenje Izmjena i dopuna Plana su slijedeći:

- usklađenje sa zakonima i posebnim propisima,

- usklađenje sa prostornim i sektorskim dokumentima županijske i općinske razine,

- izmjene i dopune temeljem ustanovljenih potreba Općine (osiguranje prostornih preduvjeta za razvoj gospodarskih i društvenih djelatnosti, poboljšanje značajki i korištenje prostora za razvoj naselja, osiguranje prostornih preduvjeta za smještaj infrastrukturnih sustava; prometne i komunalne infrastrukture, zaštita prirodne i kulturne baštine i dr.),

- izmjene i dopune temeljem zahtjeva i prijedloga javnopravnih tijela, te pravnih i fizičkih osoba.

Usklađenje Plana sa Zakonom o prostornom uređenju („*Narodne novine“ br. 153/13)* osobito se odnosi na uvjete planiranja prostora u odnosu na odredbu čl. 43. st.6.

**III. OBUHVAT IZMJENA I DOPUNA PLANA**

**Članak 4.**

Područje obuhvata Izmjena i dopuna Plana jednako je obuhvatu važećeg plana kojim je obuhvaćeno područje jedinice lokalne samouprave - Općine Kaštelir - Labinci - Castelliere - S. Domenica.

Područje obuhvata Izmjena i dopuna Plana nalazi se izvan zaštićenog obalnog područja mora (ZOP), odnosno izvan prostora ograničenja.

**IV. OCJENA STANJA U OBUHVATU IZMJENA I DOPUNA PLANA**

**Članak 5.**

Prostorni plan uređenja Općine Kaštelir - Labinci donesen je 2002. godine *("Službeni glasnik Grada Poreča" broj 07/02 i 08/02 - ispravak).* 2011. godine izrađene su Izmjene i dopune Prostornog plana Općine Kaštelir - Labinci *("Službene novine Općine Kaštelir - Labinci" broj 01/11)*, a 2016. godine izrađene su Dopune Prostornog plana Općine Kaštelir - Labinci *("Službene novine Općine Kaštelir - Labinci" broj 2/16)*.

Temeljem Odluke o izradi Izmjena i dopuna Prostornog plana uređenja Općine Kaštelir - Labinci *("Službene novine Općine Kaštelir - Labinci" broj 2/17)* proveden je postupak slijedećih Izmjena i dopuna plana, koje su donesene 2017.g. i objavljene u Službenim novinama Općine Kaštelir - Labinci" broj 8/17, a kojima je izvršeno:

- usklađenje pojmova, definicija i uvjeta sa Zakonom o prostornom uređenju *("Narodne novine" broj 153/13)* i Zakonom o gradnji *("Narodne novine" broj 153/13),*

- usklađenje sa Uredbom o ekološkoj mreži *("Narodne novine" broj 124/13 i 105/15),*

- usklađenje s Uredbom o ISPU *("Narodne novine" broj 115/15),*

- redefiniranje uvjeta i načina gradnje za sve vrste građevina unutar građevinskih područja naselja, građevinskih područja isključive namjene u okviru građevinskih područja naselja, unutar površina izvan naselja za izdvojene namjene, kao i na površinama izvan građevinskih područja,

- redefiniranje preraspodjele ukupnih smještajnih kapaciteta na području Općine Kaštelir - Labinci - Castelliere - S. Domenica, bez povećanja ukupnog max. broja postelja koji za područje Općine iznosi 500 postelja,

- utvrđivanje nove lokacije za smještaj dječjeg vrtića,

- ažuriranje stanja prometne i komunalne infrastrukture na području obuhvata.

Ovim Izmjenama i dopunama Plana ne mijenjaju se koncepcijske postavke niti osnovni strateški ciljevi razvoja Općine Kaštelir - Labinci, već se vrši usklađenje plana sukladno potrebama, te ciljevima i programskim polazištima utvrđenim ovom Odlukom.

**V. CILJEVI I PROGRAMSKA POLAZIŠTA IZMJENA I DOPUNA PLANA**

**Članak 6.**

U skladu s razvojnim potrebama Općine Kaštelir - Labinci utvrđuju se sljedeća osnovna programska polazišta za izradu Izmjena i dopuna Plana:

- redefiniranje odredbi za provedbu sukladno obvezama posebnih propisa te potrebama uočenim dosadašnjom provedbom plana,

- redefiniranje građevinskih područja naselja i izdvojenih dijelova izvan naselja prema utvrđenim mogućnostima i potrebama,

- revizija planskih postavki i usklađenje s izrađenom dokumentacijom u segmentu prometne i komunalne infrastrukture,

- usklađenje sa zakonima, posebnim propisima i prostornim i sektorskim dokumentima županijske razine.

Sve predviđene izmjene navedene su u članku 3. ove Odluke, a temeljem tih izmjena korigirat će se elaborat Prostornog plana uređenja u tekstualnom dijelu - Odredbama za provođenje, u odgovarajućim prikazima grafičkog dijela plana te u Obrazloženju plana.

**VI. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANA**

**Članak 7.**

Za izradu Izmjena i dopuna Plana nije utvrđena potreba izrade sektorskih strategija, planova i studija. U izradi će se koristiti sva raspoloživa dokumentacija prostora koju iz područja svog djelokruga osiguravaju javnopravna tijela.

**VII. NAČIN PRIBAVLJANJA STRUČNIH RJEŠENJA**

**Članak 8.**

Stručno rješenje izradit će stručni izrađivač ovlašten u postupku prema Pravilniku o izdanju suglasnosti za obavljanje stručnih poslova prostornog uređenja *("Narodne novine" br. 136/15),* u suradnji s nositeljem izrade – Jedinstvenim upravnim odjelom Općine Kaštelir - Labinci - Castelliere - S. Domenica.

**VIII. POPIS JAVNOPRAVNIH TIJELA ODREĐENIH POSEBNIM PROPISIMA, KOJA DAJU ZAHTJEVE ZA IZRADU IZMJENA I DOPUNA PLANA TE DRUGIH SUDIONIKA KOJI ĆE SUDJELOVATI U IZRADI IZMJENA I DOPUNA PLANA**

**Članak 9.**

U postupku izrade Izmjena i dopuna Plana, tražiti će se sudjelovanje i podaci, planske smjernice i drugi propisani dokumenti od slijedećih javnopravnih tijela:

- Ministarstvo zaštite okoliša i prirode, Radnička cesta 80, 10000 Zagreb

- Ministarstvo zaštite okoliša i prirode, Uprava za zaštitu prirode, Savska cesta 41/20, 10000 Zagreb,

- Ministarstvo kulture - Uprava za zaštitu kulturne baštine, Konzervatorski odjel u Puli, Ul. Grada Graza 2, 52100 Pula,

* Ministarstvo poljoprivrede, Ulica grada Vukovara 78, 10000 Zagreb,
* Ministarstvo poljoprivrede, Uprava šumarstva, lovstva i drvne industrije, Planinska 2a, 10000 Zagreb,

- MUP - Policijska uprava Istarska - Sektor upravnih, inspekcijskih i poslova civilne zaštite, Trg Republike 1, 52100 Pula,

- Državna uprava za zaštitu i spašavanje - Područni ured za zaštitu i spašavanje Pazin/Pula, M. Brajše Rašana 7, 52000 Pazin,

- Hrvatska agencija za poštu i elektroničke komunikacije, Jurišićeva 7, 10000 Zagreb,

- Državni ured za upravljanje državnom imovinom, Dežmanova 20, Zagreb,

- Ministarstvo obrane, Uprava za graditeljstvo i zaštitu okoliša, Zvonimirova 4, 10000 Zagreb,

- Zavod za prostorno uređenje Istarske županije, Riva 8, 52100 Pula,

- Istarska županija, Upravni odjel za održivi razvoj, Flanatička 29, Pula,

- Hrvatske ceste d.o.o. za upravljanje, građenje i održavanje državnih cesta, Sektor za strateško planiranje i razvoj i studije, Odjel za strateško planiranje i razvoj, Vončinina3, 10000 Zagreb,

- Hrvatske ceste d.o.o. – Ured Pula, Partizanski put 194, 52100 Pula,

- Županijska uprava za ceste, p.p. 82, M.B. Rašana 2, 52000 Pazin,

- Hrvatske vode d.o.o. – VGO Rijeka, Đ. Šporera 3, 51000 Rijeka,

- Hrvatske šume d.o.o., Uprava šuma Buzet, Šumarija Labin, Zelenice 40, 52220 Labin

- Hrvatska pošta d.d. - Poštansko središte Rijeka, Korzo 13, 51000 Rijeka,

- Hrvatske ceste d.o.o. za upravljanje, građenje i održavanje državnih cesta, Sektor za strateško planiranje i razvoj i studije, Odjel za strateško planiranje i razvoj, Vončinina3, 10000 Zagreb,

- Hrvatske ceste d.o.o. – Ured Pula, Partizanski put 194, 52100 Pula,

- Županijska uprava za ceste, p.p. 82, M.B. Rašana 2, 52000 Pazin,

- HEP DP „Elektroistra“ Pula, Pogon Poreč - Mate Vlašića 2, 52440 Poreč,

- Istarski vodovod d.o.o. - Sv. Ivan 8, 52420 Buzet,

- Usluga d.o.o. Poreč, Mlinska 1, 52440 Poreč,

- Martinela d.o.o. Kaštelir 113, 52464 Kaštelir.

Ako se tijekom izrade Izmjena i dopuna Plana ukaže potreba, u postupak izrade mogu se uključiti i drugi sudionici.

**Članak 10.**

Rok za dostavu zahtjeva za izradu Izmjena i dopuna Plana je 15 dana od dana dostave ove Odluke.

U slučaju da javnopravna tijela iz članka 9. ove Odluke ne dostave svoje zahtjeve u roku određenom u prethodnom stavku smatrat će se da ih nemaju.

**Članak 11.**

U skladu s odredbama članka 90. Zakona o prostornom uređenju, javnopravna tijela iz članka 9. ove Odluke moraju dostaviti svoje zahtjeve koji nisu sadržani u informacijskom sustavu. Ako javnopravno tijelo ne dostavi zahtjeve u tom roku, smatra se da zahtjeva nema. U tom slučaju u izradi i donošenju Izmjena i dopuna Plana uzimaju se u obzir uvjeti koji su od utjecaja na prostorni plan prema odgovarajućem posebnom propisu i/ili dokumentu.

U zahtjevima se moraju navesti odredbe propisa, sektorskih strategija, planova, studija i drugih dokumenata propisanih posebnim zakonima na kojima se temelje zahtjevi. Ako to nije učinjeno, nositelj izrade takve zahtjeve nije dužan uzeti u obzir, ali je to dužan posebno obrazložiti.

**Članak 12.**

U skladu s odredbama članka 91. Zakona o prostornom uređenju javnopravno tijelo ne može zahtjevima postavljati uvjete kojima bi se mijenjali ciljevi i/ili programska polazišta za izradu Izmjena i dopuna Plana određeni ovom Odlukom.

**IX. ROK ZA IZRADU IZMJENA I DOPUNA PLANA**

**Članak 13.**

Za izradu Izmjena i dopuna Plana utvrđuju se slijedeći rokovi:

- dostava zahtjeva za izradu od strane tijela i osoba određenih posebnim propisima: 15 dana od zaprimanja Odluke s pozivom na dostavu zahtjeva,

- izrada preliminarne koncepcije: 45 dana od dana dostave sve potrebne dokumentacije i zahtjeva za izradu plana stručnom izrađivaču,

- izrada nacrta prijedloga plana: 45 dana od prezentacije preliminarne koncepcije,

- izrada Prijedloga plana za potrebe javne rasprave: 5 dana od utvrđivanja istog,

- javni uvid u Prijedlog plana - u trajanju od 15 dana,

- izrada Izvješća o javnoj raspravi: 15 dana od završetka javne rasprave,

- izrada Nacrta konačnog prijedloga plana: 10 dana od prihvaćanja Izvješća o javnoj raspravi,

- izrada Konačnog prijedloga plana: 5 dana od utvrđivanja istog od strane načelnika,

- dostavljanje završnog elaborata Plana - u roku od 15 dana, računajući od donošenja plana na Općinskom vijeću,

- izrada pročišćenog tekstualnog i grafičkog dijela plana, u skladu čl. 113. Zakona o prostornom uređenju - u roku od 30 dana od dana donošenja na Općinskom vijeću.

Rokovi iz stavka 1. ovog članka iz opravdanih razloga mogu se produljiti, uz suglasnost Nositelja izrade i izrađivača.

**X. IZVORI FINANCIRANJA IZRADE IZMJENA I DOPUNA PLANA**

**Članak 14.**

Temeljem odredbi čl. 63. Zakona o prostornom uređenju, sredstva za izradu Izmjena i dopuna Plana osigurati će se iz sredstava proračuna Općine Kaštelir - Labinci.

**XI. ZAVRŠNE ODREDBE**

**Članak 15.**

Ova Odluka stupa na snagu osmog dana od dana objave u Službenim novinama Općine Kaštelir - Labinci.

KLASA: 011-01/18-01/12

URBROJ: 2167/06-01-18-04

Kaštelir-Castelliere, 29. kolovoz 2018. godine

**OPĆINSKO VIJEĆE**

**OPĆINE KAŠTELIR-LABINCI-CASTELLIERE-S.DOMENICA**

**Predsjednica**

Rozana Petrović

**DOSTAVITI:**

*1. Javna ustanova Zavod za prostorno uređenje Istarske županije*

*2. Ministarstvo graditeljstva i prostornog uređenja - Informacijski sustav*

*3. Hrvatski zavod za prostorni razvoj*

*4. Upravni odjel za decentralizaciju, lokalnu i područnu (regionalnu) samoupravu, prostorno uređenje i gradnju -* *Odsjek za prostorno uređenje i gradnju Istarske županije*

*5. Susjednim jedinicama lokalne samouprave: Grad Poreč, Grad Novigrad, Općina Tar - Vabriga, Općina Brtonigla, Općina Grožnjan, Općina Vižinada, Općina Višnjan*

*6. Pismohrana*

*7. Objava "Službene novine Općine Kaštelir - Labinci"*

*8. Internet stranica Općine Kaštelir - Labinci*